**Obrazloženje proračuna**

**Što je proračun?**

Proračun je akt kojim se procjenjuju prihodi i primici te utvrđuju rashodi i izdaci Općine Čaglin za proračunsku godinu, a sadrži i projekciju prihoda i primitaka te rashoda i izdataka za slijedeće dvije godine.

U ovom Proračunu za građane bit će prikazan sažetak proračuna Općine Čaglin za 2023. godinu s najvažnijim smjernicama razvoja Općine Čaglin koji pojašnjava planove i aktivnosti. Ovim pregledom Općinskog proračuna želimo omogućiti svim građanima .uvid u prihode i rashode Općine Čaglin kako bi imali transparentnu i potpunu informaciju o tome gdje i kako se troši općinski novac, kao i da bismo potaknuli sve građane na aktivno sudjelovanje u komentiranju, predlaganju i sugeriranju Općinskog proračuna.

**Sadržaj proračuna**

Proračun JLS sastoji se od plana za proračunsku godinu i projekcija za sljedeće dvije godine. Proračun JLS sastoji se od općeg dijela, posebnog dijela i obrazloženja proračuna.

|  |  |  |
| --- | --- | --- |
| **SADRŽAJ** | **SASTAVNI DIO** | **OPIS SASTAVNOG DIJELA** |
| **Opći dio proračuna** | Sažetak Računa prihoda i rashoda Sažetak Računa financiranja | * ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine
* ukupni primici od financijske imovine i zaduživanja i izdaci za financijsku imovinu i otplate zajmova
 |
| Račun prihoda i rashoda | * ukupni prihodi i rashodi iskazani prema izvorima financiranja i ekonomskoj klasifikaciji na razini skupine
* ukupni rashodi iskazani prema funkcijskoj klasifikaciji
 |
| Račun financiranja | * ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine
 |
| Preneseni višak ili preneseni manjak prihoda nad rashodima | * ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima
 |
| Višegodišnji plan uravnoteženja | * ako JLP(R)S ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun donosi
* ako JLP(R)S ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun donosi
 |
| **Posebni dio proračuna** | Plan rashoda i izdataka proračuna JLP(R)S i njihovih proračunskih korisnika | * rashodi i izdaci JLP(R)S i njihovih proračunskih korisnika iskazani po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata
 |
| **Obrazloženje proračuna** | Obrazloženje općeg dijela proračuna i obrazloženje posebnog dijela proračuna | * obrazloženje općeg dijela proračuna JLP(R)S sadrži obrazloženje prihoda i rashoda, primitaka i izdataka proračuna JLP(R)S i obrazloženje prenesenog manjka odnosno viška proračuna JLP(R)S
* obrazloženje posebnog dijela proračuna JLP(R)S temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja.
 |

**Proračunski korisnici:**

Proračunski korisnici su ustanove, tijela javne vlasti kojima je JLS osnivač ili suosnivač. Financiranje proračunskih korisnika je većim dijelom iz proračuna svog osnivača ili suosnivača. Proračunski korisnici JLS mogu biti: dječji vrtići, knjižnice, javne vatrogasne postrojbe, muzeji, , domovi za starije i nemoćne osobe…

**Zakoni i sankcije**

Proračun se donosi za jednu fiskalnu (proračunsku) godinu. Kod nas se fiskalna godina poklapa s kalendarskom i traje od 01. siječnja do 31. prosinca. Jedini ovlašteni predlagatelj Proračuna je Općinski načelnik. Općinski Načelnik jedinice lokalne samouprave odgovoran je za zakonito planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi (izglasava) Općinsko vijeće do kraja godine. Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca, nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.

U slučaju kada je raspušteno samo Općinsko vijeće, a općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi općinski načelnik.

Po imenovanju povjerenika Vlade Republike Hrvatske, općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika. Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

**PRIHODI I PRIMICI**

**Ukupni prihodi i primici Općine Čaglin za 2023. godinu planirani su u iznosu od 1.754.560,00 eura**

**Prihodi od poslovanja**

Prihodi od poslovanja Općine Čaglin za 2023. godinu planirani su u iznosu od 1.211.380,00 eura, a čine ih:

* Prihodi od poreza planirani u iznosu od 201.790,00 eura,
* Pomoći iz inozemstva (darovnice) i od subjekta unutar općeg proračuna planirane u iznosu od 716.630,00 eura,
* Prihodi od imovine planirani u iznosu od 133.130,00 eura
* Prihodi od upravnih i administrativnih pristojbi, pristojbi po posebnim propisima i naknada planirani u iznosu od 156.830,00 eura
* Prihodi od prodaje proizvoda i robe te pruženih usluga i prihodi od donacija planirani u iznosu od 3.000,00 eura

**Prihodi od prodaje nefinancijske imovine**

Prihodi od prodaje nefinancijske imovine planirani u iznosu od 4.180,00 eura od toga prihodi od prodaje ne proizvedene imovine 3.180,00 eura i prihodi od prodaje proizvedene dugotrajne imovine 1.000,00 eura.

**Primici od financijske imovine i zaduživanja**

Primici od financijske imovine i zaduživanja planirani u iznosu od 6.000,00 eura

**Vlastiti izvori**

Rezultat poslovanja – višak/manjak prihoda planirano u iznosu od 533.000,00 eura.

**RASHODI I IZDACI**

**Ukupni rashodi Općine Čaglin za 2023. godinu planirani su u iznosu od 1.754.560,00 eura.**

**Rashodi poslovanja**

Rashodi poslovanja Općine Čaglin za 2023. godinu planirani su u iznosu od 991.060,00 eura, a čine ih:

* Rashodi za zaposlene planirani u iznosu od 93.900,00 eura,
* Materijalni rashodi planirani u iznosu od 484.060,00 eura,
* Financijski rashodi planirani u iznosu od 1.200,00 eura,
* Subvencije planirane u iznosu od 61.400,00 eura
* Pomoći dane u inozemstvo i unutar opće države planirane u iznosu od 76.200,00 eura,
* Naknade građanima i kućanstvima na temelju osiguranja i druge naknade planirane u iznosu od 68.300,00 eura
* Ostali rashodi planirani u iznosu od 206.000,00 eura

**Rashodi za nabavu nefinancijske imovine**

* Rashodi za nabavu nefinancijske imovine planirani u iznosu od 763.500,00 eura, od toga:
* Rashodi za nabavu ne proizvedene imovine – prirodna bogatstva 5.300,00 eura,
* Rashodi za nabavu proizvedene dugotrajne imovine 615.200,00 eura
* Rashodi za dodatna ulaganja na nefinancijskoj imovini planirani u iznosu od 143.000,00 eura za dodatna ulaganja na građevinskim objektima.

**OPIS POSEBNOG DIJELA PRORAČUNA**

**ZA PREDSTAVNIČKA TIJELA – OPĆINSKO VIJEĆE I OPĆINSKI NAČELNIK PLANIRANO JE IZDVOJITI 35.030,00 EURA**

**Program 1002 Redovna djelatnost općinskog vijeća i ureda načelnika planirana je u iznosu od 37.800,00 eura, od toga za:**

1. Poslovanje općinskog vijeća i općinskog načelnika planirano je 35.800,00 eura, od toga
* rashodi za zaposlene 20.500,00 eura ,
* materijalni rashodi u iznosu od 15.300,00 eura za ostale nespomenute rashode poslovanja;
1. Financiranje političkih stranaka planirano je 1.800,00 eura za ostale rashode,
2. Za vijeće Srpske nacionalne manjine planirano je 200,00 eura za rashode za usluge.

**ZA JEDINSTVENI UPRAVNI ODJEL PLANIRANO JE IZDVOJITI 1.716.760,00 EURA**

**Program 1001 Redovna djelatnost jedinstvenog upravnog odjela planirana je u iznosu od 220.750,00 eura, od toga** **za:**

* 1. Administrativno, tehničko i stručno osoblje jedinstvenog upravnog odjela) planirano je 69.300,00 eura za rashode za zaposlene,
	2. Troškovi poslovanja javne uprave i administracije planirano je 19.150,00 eura za rashode za usluge,
	3. Informatičke i druge srodne usluge planirane planirano je 9.000,00 eura za rashode za usluge,
	4. Odvjetničke, javnobilježničke i ostale usluge vanjskih suradnika planirano je 21.300,00 eura za rashode za usluge,
	5. Financijske usluge i ostale usluge naplate planirano je 5.200,00 eura,
	6. Usluge promidžbe i informiranja planirano je 6.000,00 eura za rashode za usluge;
	7. Naknade šteta uzrokovane elementarnim nepogodama planirano je 2.000,00 eura za ostale rashode,
	8. Digitalna transformacija upravljanja prostorom Općine Čaglin 70.800,00 eura.

**Program 1003 Prostorno uređenje i unapređenje stanovanja planirano je u iznosu od 79.000,00 eura, od toga za:**

1. Javne radove ''Revitalizacija javnih površina'' planirano je 5.000,00 eura,
2. Izradu projektne i druge dokumentacije planirano je 38.500,00 eura,
3. Sanaciju ruševina planirano je 13.500,00 eura za rashode za usluge,
4. Mjeru za poticanje rješavanja stambenog pitanja planirano je 213.500,00 eura za naknade građanima i kućanstvima na temelju osiguranja i druge naknade
5. Digitalni katastar groblja planirano je 6.600,00 eura za rashode za usluge,
6. Izvješće o stanju u prostoru planirano je 1.900,00 eura za rashode za usluge.

**Program 1004 Građenje komunalne infrastrukture planirano je u iznosu od 749.100,00 eura, od toga za:**

1. Rekonstrukciju nerazvrstanih cesta planirano je 251.000,00 eura za rashode za nabavu proizvedene dugotrajne imovine,
2. Modernizaciju javne rasvjete planirano je 142.000,00 eura za rashode za nabavu proizvedene dugotrajne imovine,
3. Sufinanciranje radova na odvodnji u Čaglinu planirano je 93.300,00 eura za ostale rashode,
4. Izgradnju trafostanice i električnih vodova u industrijskoj zoni planirano je 54.000,00 eura za rashode za nabavu proizvedene dugotrajne imovine,
5. Izgradnju mrtvačnice na pravoslavnom groblju Migalovci planirano je 700,00 eura za rashode za nabavu proizvedene dugotrajne imovine,
6. Izgradnju mrtvačnice u Ljeskovici planirano je 4.000,00 eura za rashode za nabavu proizvedene dugotrajne imovine,
7. Rekonstrukciju centra u Čaglinu planirano je 177.800,00 eura za rashode za nabavu proizvedene dugotrajne imovine,

**Program 1005 Održavanje komunalne infrastrukture planirano je u iznosu od 26.700,00 eura, od toga za:**

1. Redovno održavanje nerazvrstanih cesta planirano je 26.700,00 eura za rashode za usluge;

2. Zimsko održavanje nerazvrstanih cesta planirano je 6.200,00 eura za rashode za usluge;

3. Održavanje javnih površina i groblja planirano je 52.000,00 eura za rashode za usluge;

4. Održavanje javne rasvjete planirano je 46.500,00 eura,

5. Održavanje groblja u Čaglinu planirano je 13.400,00 eura za rashode za usluge;

6. Održavanje ulice u Ljeskovici planirano je u iznosu od 17.000,00 eura za rashode za

usluge;

7. Uređenje ulice u Ruševu planirano je 13.500,00 eura za rashode za usluge,

8. Prigodno ukrašavanje naselja planirano je 1.000,00 eura za rashode za usluge

7. Sanaciju mrtvačnice planirano je 4.000,00eura za rashode za usluge.

**Program 1006 Javne potrebe u školstvu planirane su iznosu od 119.800,00 eura, od toga za:**

1. Stipendije i školarine za srednjoškolce planirano je 20.000,00 eura za ostale naknade građanima i kućanstvima iz proračuna;
2. Stipendije i školarine za studente planirano je 12.000,00 eura za ostale naknade građanima i kućanstvima iz proračuna;
3. Financiranje redovnih osnovnoškolskih aktivnosti planirano je 900,00 eura za ostale nespomenute rashode poslovanja;
4. Sufinanciranje predškolskog odgoja planirano je 61.300,00 eura za pomoći proračunskim korisnicima drugih proračuna;
5. Održavanje zgrade dječjeg vrtića planirano je 2.000,00 eura za rashode za usluge;
6. Pomoći školskim ustanovama i učeničkim zadrugama planirano je 4.200,00 eura,
7. Nabavu radnih bilježnica osnovnoškolcima planirano je 8.000,00 eura za pomoći proračunskim korisnicima drugih proračuna;
8. Režijski troškovi za školsko športsku dvoranu planirano je 2.600,00 eura,
9. Režijski troškovi za dječji vrtić u Čaglinu planirano je 7.400,00 eura,

**Program 1007 Javne potrebe u kulturi i religiji planirane su iznosu od 35.060,00 eura, od toga za:**

1. Sufinanciranje obnove i uređenja kulturnih i sakralnih objekata planirano je 4.000,00 eura za rashode za usluge;
2. Sufinanciranje udruga kulturnog značaja planirano je 13.300,00 eura za tekuće donacije;
3. Sufinanciranje manifestacija kulturnog značaja planirano je 10.360,00 eura,
4. Sufinanciranje vjerskih zajednica planirano je 6.070,00 eura za tekuće donacije.

**Program 1008 Javne potrebe u športu planirane su u iznosu od 39.300,00 eura od toga za:**

1. Poticanje sportsko – rekreacijskih aktivnosti planirano je 700,00 eura za tekuće donacije;
2. Sufinanciranje udruga sportskog značaja planirano je 18.600,00 eura za tekuće donacije.
3. Dječja igrališta planirano je 20.000,00 eura za postrojenja i opremu

**Program 1010 Protupožarna i civilna zaštita planirana je u iznosu od 40.900,00 eura, od toga za:**

1. Sufinanciranje vatrogasne zajednice i javno vatrogasne postrojbe planirano je 36.600,00 eura za tekuće donacije;
2. Sufinanciranje sustava civilne zaštite i HGSS planirano je 4.300,00 eura,

**Program 1012 Socijalna skrb i zdravstvo planirano je u iznosu od 30.500,00 eura, od toga za:**

1. Humanitarnu djelatnost Crvenog križa planirano je 4.900,00 eura za tekuće donacije;
2. Sufinanciranje sahrana za socijalno ugrožene planirano je 700,00 eura za rashode za usluge;
3. Jednokratne novčane pomoći obiteljima i kućanstvima planirano je 9.100,00 eura,
4. Naknade za novorođenčad planirano je 6.700,00 eura za ostale naknade građanima i kućanstvima iz proračuna;
5. Pomoć obiteljima i kućanstvima u ogrjevnom drvu planirano je 6.000,00 eura za ostale naknade građanima i kućanstvima;
6. Sufinanciranje prijevoza umirovljenika planirano je 1.600,00 eura za ostale naknade građanima i kućanstvima iz proračuna;
7. Tekuće pomoći domu zdravlja za stan planirano je 1.500,00 eura za pomoći dane u inozemstvo i unutar opće države

**Program 1013 Poticanje razvoja poljoprivrede i gospodarstva planirano je u iznosu od 69.200,00 eura, od toga za:**

1. Ruralni razvoj Općine – LAG Posavina planirano je 4.000,00 eura za tekuće donacije;
2. Subvencije poljoprivrednicima planirano je 43.200,00 eura za subvencije trgovačkim društvima, poljoprivrednicima i obrtnicima izvan javnog sektora;
3. Sanaciju poljskih puteva planirano je 22.000,00 eura za rashode za usluge.

**Program 1015 Poticanje razvoja turizma planirano je u iznosu od 25.300,00 eura:**

1. Za Sovsko jezero - turistička destinacija prirodne baštine planirano je 5.300,00 eura za materijalnu imovinu – prirodna bogatstva.
2. Za subvencije u turizmu – smještajni kapaciteti planirano je 20.000,00 eura za subvencije trgovačkim društvima

**Program 1016 Zaštita okoliša planirana je u iznosu od 26.100,00 eura, od toga za:**

1. Deratizaciju planirano je 7.300,00 eura za rashode za usluge;
2. Odvoz otpada planirano je 9.300,00 eura za rashode za usluge;
3. Zbrinjavanje pasa lutalica planirano je 4.000,00 eura za rashode za usluge;
4. Sufinanciranje rada reciklažnog dvorišta planirano je 3.500,00 eura za subvencije,
5. Zbrinjavanje građevinskog otpada planirano je 500,00 eura za rashode za usluge,
6. Informativne aktivnosti iz područja gospodarenje otpadom planirano je 300,00 eura za rashode za usluge
7. Kapitalne pomoći za nabavu spremnika planirano je 1.200,00 eura za pomoći dane u inozemstvo i unutar opće države

**Program 1018 Upravljanje imovinom planirano je u iznosu od 101.450,00 eura, od toga za:**

1. Održavanje nekretnina (zgrada, zemljišta, stanova …) u vlasništvu Općine planirano je 20.400,00 eura,
2. Održavanje voznog parka planirano je 10.050,00 eura za rashode za usluge
3. Održavanje objekata za redovito korištenje planirano je 6.500,00 eura za rashode za usluge
4. Održavanje mjesnih domova i naselja na prostoru Općine Čaglin planirano je 26.600,00 eura za rashode za materijal i energiju;
5. Opremanje Općinske zgrade planirano je 12.900,00 eura za rashode za nabavu proizvedene dugotrajne imovine
6. Rekonstrukciju društvenog doma Latinovac planirano je 1.000,00 eura za dodatna ulaganja na građevinskim objektima,
7. Kupnja službenog auta planirano je 24.000,00 eura za rashode za nabavu proizvedene dugotrajne imovine